איך ניתן לשנות את הווליום בסמארטפון בעזרת הז'קט?
החלקת האצבעות למעלה ולמטה על השרוול
במסגרת כנס המפתחים של גוגל, הכריזו שתי החברות על ה-Commuter jacket, ז'קט מחובר וחכם שמיועד לרוכבי האופניים בעיר ויאפשר להם לשלוט בסמארטפון שלהם בעזרת נגיעות שונות בז'קט. בין השאר יוכלו המשתמשים לשלוט במוסיקה שהם שומעים, לענות לשיחות טלפון, לנווט ועוד – הכל בעזרת מחוות ונגיעות בשרוול. הרעיון הוא שבמקום לשלוף את הסמארטפון, להביט בו וללחוץ עליו, תוך כדי נטילת סיכון, יוכלו רוכבי האופניים להמשיך ברכיבתם, מבלי להסיט את עיניהם מהכביש, ולשלוט בהכל בעזרת המחוות השונות בעזרת הצ'יפ שמוטמע בשרוול. כך לדוגמה החלקת האצבעות למעלה ולמטה על השרוול שינתה בהתאם את עוצמת השמע באוזניות. בנוסף לשליטה באפליקציות המובנות של גוגל, החברות ישחררו את ה-API למפתחים נוספים, כך שהמשתמשים יוכלו לשלוט בעוד אפליקציות ושירותים. ומה בקשר לכביסה? ובכן, בחברות הדגישו כי מדובר בפריט אופנתי רגיל, אותו נוכל לכבס, כמו כל בגד אחר.
החלקת האצבעות למעלה ולמטה על שרוול הז'קט מאפשרת לשנות את עוצמת הווליום בסמארטפון.